ליאה שולר

ליאה שולר (בגרמנית: Lea Schüller; נולדה ב-12 בנובמבר 1997) היא כדורגלנית גרמנייה, המשחקת בעמדת החלוצה בבאיירן מינכן מהבונדסליגה לנשים ובנבחרת גרמניה. באוגוסט 2022, לאחר הגעת נבחרת גרמניה לגמר יורו 2022 בו הפסידה לנבחרת אנגליה, נבחרה שולר לכדורגלנית השנה בגרמניה על ידי קיקר(אנ'). שולר נולדה בתוניסוורסט(אנ') וב-2012 החלה לשחק בקבוצת הנוער Hülser SV. לקראת עונת 13–2012 עברה לקבוצת הנוער של אסן,, שם שיחקה במשך שתי עונות. במהלך עונת 14–2013, בעודה משחקת בקבוצת הנוער של אסן, שולר נקראה לסגל הקבוצה הבוגרת וערכה את הופעת הבכורה שלה בבונדסליגה ב-1 בדצמבר 2013 בהפסד 2:0 לוולפסבורג, כשהיא רק בת 16. את צמד שעריה הראשונים בבונדסליגה כבשה ב-26 בפברואר 2014 בניצחון 3:1 על קלופנבורג(אנ'). ביולי 2020 חתמה שולר בבאיירן מינכן מהבונדסליגה לנשים. את הופעת הבכורה במועדון ערכה ב-9 באוגוסט במשחק הכנה נגד פרייבורג(אנ'), תוך שהיא כובשת את צמד השערים הראשונים בניצחון 3:1. שולר ערכה את הופעת הבכורה שלה בליגת האלופות ב-23 באוגוסט בהפסד 2:1 לאלופה המכהנת אולימפיק ליון. כתוצאה מהפסד זה הודחה באיירן לאחר תוצאה כוללת של 2:2, מה שגרם לליון להתקדם לחצי-הגמר כתוצאה מחוק שערי החוץ. את עונת 21–2020 פתחה שולר בהרכב הפותח של באיירן, כשהיא כובשת 16 שערים לאורך העונה. בתום העונה זכתה באיירן באליפות הבונדסליגה בפעם השלישית בהיסטוריה, בהפרש של 2 נקודות מיריבתה, וולפסבורג. באותה עונה סיימה שולר במקום השלישי בכמות השערים בבונדסליגה. שולר המשיכה ביכולתה הטובה גם בעונת 22–2021, כשהיא מסיימת את העונה ככובשת המצטיינת בבונדסליגה בפעם הראשונה בהיסטוריה של באיירן, וכן ככובשת המצטיינת בבאיירן עם 20 שערים בכל המסגרות. בנובמבר 2022 האריכה את חוזה במועדון עד ליוני 2026 שולר שיחקה לראשונה עבור נבחרת גרמניה עד גיל 17(אנ') במרץ 2014, כשהשתתפה יחד עם נבחרתה בגביע העולם לנשים עד גיל עד 17(אנ') בקוסטה ריקה. בטורניר שיחקה בכל 3 המשחקים בשלב הבתים. ביולי 2015, השתתפה יחד עם נבחרת גרמניה עד גיל 19(אנ') באליפות אירופה לנשים עד גיל 19(אנ') שהתקיימה בישראל. בטורניר שיחקה בכל משחקי שלב הבתים, וכן בהפסד בפנדלים בחצי הגמר נגד נבחרת שוודיה(אנ'). בנובמבר 2016 השתתפה יחד עם נבחרת גרמניה עד גיל 20(אנ') בגביע העולם לנשים עד גיל 20(אנ') שהתקיים בפפואה ניו גיני, בו הודחה על-ידי צרפת ברבע הגמר. שולר נפצעה בברכה במשחק הפתיחה של הטורניר, פציעה שדרשה ניתוח וגרמה לה להיעדר מהמגרשים לתקופה ממושכת. ביוני 2017 נקראה שולר להתאמן יחד עם סגל נבחרת גרמניה הבוגרת, אך לא נכללה בסגל הנבחרת ליורו 2017. את הופעת הבכורה שלה בנבחרת הבוגרת ערכה במסגרת מוקדמות גביע העולם לנשים 2019(אנ') נגד איסלנד. במשחק עלתה שולר כמחליפה מאוחרת וכבשה את השער האחרון בהפסד 3:2 של נבחרתה. מאוחר יותר בשלב המוקדמות כבשה שולר את כל השערים בניצחון 4:0 על נבחרת צ'כיה. שולר נכללה בסגל נבחרת גרמניה ליורו 2022, בו הגיעה יחד עם נבחרתה לגמר הטורניר והפסידה בו 2:1 לנבחרת אנגליה אחרי הארכה. שולר שותפה במשחק הראשון בשלב הבתים נגד דנמרק, וכבשה את השער השער השני בניצחון 4:0. למחרת המשחק נבדקה שולר כחיובית לנגיף הקורונה ועל כן נבצרה מלהשתתף ברוב משחקי הטורניר. את מקומה בהרכב תפסה אלכסנדרה פופ, מי שסיימה כמלכת השערים של הטורניר לצידה של בת' מיד. במשחק הגמר, דקות ספורות לפני פתיחת המשחק חשה פופ בכאבים בשרירים, ועקב זאת החליפה אותה שולר בהרכב הפותח. שולר בזוגיות עם השייטת התחרותית לארה ואדלאו. שולר לומדת הנדסת תעשייה באוניברסיטת נידריין למדעים שימושיים(גר'). באיירן מינכן בונדסליגה: 2020-21 גרמניה אליפות אירופה בכדורגל נשים; מקום שני: 2022 תארים אישיים כדורגלנית השנה בגרמניה: 2022 מדיה וקבצים בנושא ליאה שולר בוויקישיתוף ליאה שולר, ברשת החברתית אינסטגרם ליאה שולר, באתר Soccerdonna (בגרמנית) ליאה שולר, באתר Fussballdaten.de (בגרמנית) ליאה שולר, באתר Soccerway ליאה שולר, באתר WorldFootball.net ליאה שולר, באתר FootballDatabase.eu שולר חתמה באסן באתר הרשמי של אסן שולר חתמה בבאיירן, באתר הרשמי של באיירן שולר עושה היסטוריה, באתר קיקר שולר האריכה חוזה עד 2026, באתר sport buzzer.de שולר בסגל נבחרת גרמניה למונדיאל U20, באתר הפדרציית הכדורגל הגרמנית צרפת ניצחה את גרמניה 0:1, באתר הרשמי של ה-DFB שולר נפצעה בברכה, באתר ה-DFB שולר מתאמנת עם סגל גרמניה, באתר reviersport.de שולר לא בסגל גרמניה ליורו, באתר eurosport.de שולר לומדת הנדסת תעשייה, באתר ה-DFB